
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01308/2012-04
14.02.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 14.02.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У НОВОМ САДУ-ЕКОНОМСКИ ФАКУЛТЕТ, СУБОТИЦА са седиштем у  DOCVARIABLE ConvertString(Adresa,1,5) \* MERGEFORMAT СЕГЕДИНСКИ ПУТ 9-11,  DOCVARIABLE ConvertString(Sediste,1,5) \* MERGEFORMAT СУБОТИЦА, ПИБ:  DOCVARIABLE PIB \* MERGEFORMAT 100844270, Матични број: 08105090,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ЕКОНОМСКИ ФАКУЛТЕТ, СУБОТИЦА са седиштем у  DOCVARIABLE ConvertString(Adresa,1,5) \* MERGEFORMAT СЕГЕДИНСКИ ПУТ 9-11,  DOCVARIABLE ConvertString(Sediste,1,5) \* MERGEFORMAT СУБОТИЦА, је дана 20.12.2012. године поднела захтев за акредитацију  под бројем 612-00-01308/2012-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ЕКОНОМСКИ ФАКУЛТЕТ, СУБОТИЦА и предлог одлуке, достављени су Комисији за акредитацију и проверу квалитета.
1. Основни задаци и циљеви високошколске установе
Мисија и визија факултета су јасно дефинисани и формално усвојени још 26.10.2006. године. Циљеви су дефинисани и проистичу из основних задатака основних, дипломских и докторских студија. Циљеви нису квантификовани и тешко је мерити њихово остварење. Начин рада и активности су у вези са основних задацима факултета. 

2. Планирање и контрола
Планирање је засновано на познатој процедури: продекани раде планове и извештаје по функционалним подручјима деловања, декан предлаже а Савет факултета разматра и усваја планска документа и извештаје. Систематичност прикупљања података потиче из оперативног рада чланова деканског колегијума са стручним службама факултета. 

3. Организација и управљање
Према одредбама Статута Факултета, Факултет обавља своју делатност кроз следеће организационе јединице: департмани (6), катедре, центри (5) и службе (4).

4. Студије
У складу с основним циљевима Економског факултета Суботица, студенти који заврше основне академске студије постају универзитетски образовани економисти, менаџери и пословни информатичари, који ће постати руководиоци, организатори, аналитичари у организацијама, и практичном апликацијом акумулисаног знања у различитим економским областима дају допринос економском развоју друштва. Студенти након завршених основних студија добијају звање дипломираног економисте, а након завршених студија другог степена звање мастер, са назнаком студијског програма који су завршили, а стичу квалификовано знање у области економије, менаџмента и пословне информатике. 
5. Научно-истраживачки рад
Факултет прати научно истраживачке токове и реализује тренутно 5 међународних и 19 националних пројеката. О садржају и нивоу истраживања није могуће нешто детаљније рећи зато што су пројекти само наведени али нису представљени. Број ангажованих на пројектима је 53 наставника и сарадника од 186 укупно (90 наставника и 96 сарадника), што није баш значајан проценат - 28,5%. План истраживања је општег карактера, уз опис организационих јединица задужених за истраживања али без јасно изложених циљева истраживања. Резултати су дати описно и у виду табеле објављених радова и пријављених патената. Листа резултата одговара профилу рада факултета и садржи вредне доприносе ангажованих аутора. Сарадња са привредом указује на тежњу да се оствари апликативност спроведених истраживања.
6. Наставници и сарадници
Број наставника и сарадника и њихово ангажовање одговара установљеним бројчаним стандардима. Факултет располаже својим наставничким и сарадничким кадром оспособљеним да изврши наставне задатке у склопу планираних студијских програма основног, дипломског и докторског нивоа, уз минимално ангажовање наставника из других институција. 

7. Ненаставно особље
Постоји довољан број запослених на библиотечким и пословима рачунског центра. Постоји довољан број запослених на пословима студентске службе (10) као и на пословима администрације (секретар – правник и још 32 запослена радника).

8. Студенти
Конкурс јасно дефинише број и услове уписа студената. Решење о именовању комисије и ранг листа из претходне године су приложени. Постоји систем праћења студената и њиховог напредовања по појединим програмима и по годинама. Није било могуће анализирати успех по предметима - није приложено. Из књиге предмета се види да се рад студената током наставе прати и утиче на крајњу оцену. Пракса није у потпуности стандардизована по предметима.

9. Простор и опрема
Факултет располаже довољним простором од 9833.44 м2 простора за 2055 студената, тј. 4.78 м2 бруто простора по студенту. Одређен је довољан број канцеларија за административне послове и чак 114 м2 за студентске организације и парламент, као и простор за фитнес клуб за потребе студената. Простор у Суботици и Новом Саду је наменски грађен и опремљен простор за извођење наставе, опремљен савременом потребном ИТ опремом. 
10. Библиотека, уџбеници и информациона подршка
У библиотеци се налази 54453 наслова, од тога су уџбеници из Економске науке 25109 , Социолошке науке 2161, Филозофија 1845, Филолошке науке 1838, Право 1553, Математика и статистика 2252, Информатика 1708, Остало 7822. Факултет за наставни и истраживачки процес студената располаже са 10 лабораторија опремљених са 164 рачунара.

Библиотека располаже са 54453 библиотечке јединице на располагању студентима. Посебно  треба истаћи преко 4000 књига на језицима мањина уз одговарајући број часописа итд. Студентима је на располагању и 2838 уџбеника које могу позајмити из библиотеке за учење. Читаоница нуди више од сто места за рад у библиотеци. Укупно 164 рачунара у десет лабораторија је на располагању за извођење наставе, самостални рад студената кроз вежбање или припрему задатих радова. Посебних 270 рачунара користе наставници и сарадници. Све ове рачунаре и кориснике подржава 7 информатичара.
11. Извори финансирања
Анализом приложене документације види се да су финансијски резултати позитивни. Високошколска институција поседује јавно доступан финансијски план.

12. Унутрашњи механизми за осигурање квалитета
Факултет има јавно објављен документ којим се дефинише стратегије квалитета у настави. Дефинисан је и правилник о стандардима уџбеника (који је такође саставни део стандарда у настави). Систем самовредновања постоји. Приложени извештај о вредновању професора је из 2007. године. Урађен је коректно али давно. Новији извештај из 2011. године се односи на један предмет: Економетрија. Извештај је исувише обиман (50 страна) али нема информација да ли се такви извештаји раде и за друге предмете.

13. Јавност у раду
Факултет има основна планска документа и опредељења (мисија, визија, циљеви образовања, исходи) које је објавио на сајту, у публикацији Информатор за студенте и сл. Редовне комуникације постоје и кроз сајмове образовања, рад са студентима током консултација наставног особља и сл. Листа наставника са њиховим контактима постоји. 

1. Број наставника на установи= 92

Број наставника са пуним радним временом= 75

(број радних књижица= 74)

Број наставника са непуним радним временом= 17

(уговора= 10, сагласности= 0)

2. Број сарадника на установи= 96

Број сарадника са пуним радним временом= 89

Број сарадника са непуним радним временом= 7

3. Број програма= 8 ОАС + 8 МАС + 3 ДС

4. Укупан број студената на свим годинама= 5.867

5. Просечно оптерећење наставника на установи= 6,06
6. Просечно оптерећење сарадника на установи= 9,41
7. Број наставника са укупним оптерећењем већим од 12= 1 (тачно 12), 21 сарадник има оптерећење веће од 17

8. Проценат наставе коју држе наставници са пуним радним временом= %

9. Бруто простор= 9.283,44 м2
10. Просечан простор по студенту= 1,58 м2 (настава се изводи у две смене што онда чини 3,14 м2)

11. Број књига у библиотеци= 54.453
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НОВОМ САДУ-ЕКОНОМСКИ ФАКУЛТЕТ, СУБОТИЦА има укупно 75 наставника са пуним радним временом,  17 наставника са непуним радним временом,  96  сарадника, 9.283,44  м2 бруто  простора за извођење наставе за укупно 5.867 студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У НОВОМ САДУ-ЕКОНОМСКИ ФАКУЛТЕТ, СУБОТИЦА са седиштем у  DOCVARIABLE ConvertString(Adresa,1,5) \* MERGEFORMAT СЕГЕДИНСКИ ПУТ 9-11,  DOCVARIABLE ConvertString(Sediste,1,5) \* MERGEFORMAT СУБОТИЦА, ПИБ:  DOCVARIABLE PIB \* MERGEFORMAT 100844270, Матични број: 08105090, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

